(CC-BY szócikkből átirányítva)
Ebben a változatban sablon- vagy fájlváltoztatások várnak ellenőrzésre. A közzétett változat ekkor volt ellenőrizve: 2019. december 29.
A Creative Commons weblapja lehetővé teszi a szerzői jogi oltalom (copyright) alá eső művek tulajdonosainak, hogy az oltalom alatt álló jogok egy részét a közösségre hagyományozzák, míg más részét maguknak megtartsák. Mindezt változatos licenc- és szerződésformákkal segítik, amelyek lehetővé teszik például a teljes közkinccsé nyilvánítást éppúgy, mint számos szabadlicenc-formát a nyílt tartalom biztosításához. A cél a jelenlegi szerzői jogi törvények problémáinak elkerülése, amelyek a tudás megosztását akadályozhatják, tekintve, hogy az innovációk és az új ötletek a már meglévőekre épülnek.
A Creative Commons a teljes jogi védettség – „minden jog fenntartva” – és a közkincs (köztulajdon) közötti széles skálán kíván létrehozni rugalmas és korszerű védelmet („néhány jog fenntartva”). A CC-licencek lehetővé teszik a szerzők számára, hogy szerzői jogaikat megtartsák, de ezzel egy időben lehetőséget biztosítsanak – különböző korlátok között – a mű feldolgozására, terjesztésére.
A Creative Commons hivatalosan 2001-ben indult. A kezdeményezés elindítója és a projekt jelenlegi vezetője Lawrence Lessig, a Stanford Jogi Egyetem jogprofesszora, aki a szervezetet azért indította, hogy ezzel is segítse azon célok elérését, melyet a híres Eldred kontra Ashcroft perben képviselt. Az eredeti Creative Commons-licenckészletet a szervezet 2002. december 16-án tette közzé.[8]
A projekt elnyerte a Golden Nica díjat a 2004-es Prix Ars Electronicán a „Hálózati jövőkép” kategóriában.
A Creative Commonsszal kapcsolatosan döntő, hogy sikerül-e integrálni az adott ország jogrendjébe.
Magyar CC fotók gyűjtése a Flickren
A lap eredeti címe: „https://hu.wikipedia.org/w/index.php?title=Creative_Commons&oldid=22290282”
Utoljára szerkesztve 2020. február 21., 09:56-kor